ddrg/super_eurlex huggingface dataset:
Euroopan parlamentin, neuvoston ja komission päätös, tehty 4 päivänä huhtikuuta 2001, Euroopan petostentorjuntaviraston (OLAF) valvontakomitean jäsenen nimittämisestä



Virallinen lehti nro C 120 , 24/04/2001 s. 0001 - 0002



Euroopan parlamentin, neuvoston ja komission päätös, tehty 4 päivänä huhtikuuta 2001, Euroopan petostentorjuntaviraston (OLAF) valvontakomitean jäsenen nimittämisestä (2001/C 120/01) EUROOPAN PARLAMENTTI, EUROOPAN UNIONIN NEUVOSTO ja EUROOPAN YHTEISÖJEN KOMISSIO, jotka ottavat huomioon Euroopan yhteisön perustamissopimuksen, ottavat huomioon Euroopan atomienergiayhteisön perustamissopimuksen, ottavat huomioon Euroopan petostentorjuntaviraston (OLAF) perustamisesta 28 päivänä huhtikuuta 1999 tehdyn komission päätöksen 1999/352/EY, EHTY, Euratom(1) ja erityisesti sen 4 artiklan, ottavat huomioon Euroopan petostentorjuntaviraston (OLAF) tutkimuksista 25 päivänä toukokuuta 1999 annetun Euroopan parlamentin ja neuvoston asetuksen (EY) N:o 1073/1999(2)ja erityisesti sen 11 artiklan 2 kohdan, ottavat huomioon Euroopan petostentorjuntaviraston (OLAF) tutkimuksista 25 päivänä toukokuuta 1999 annetun neuvoston asetuksen (Eurotom) N:o 1074/1999(3) ja erityisesti sen 11 artiklan 2 kohdan, sekä katsovat seuraavaa: (1) Asetusten (EY) N:o 1073/1999 ja (Euratom) N:o 1074/1999 11 artiklan 2 kohdassa säädetään, että Euroopan petostentorjuntaviraston (OLAF) valvontakomiteassa on viisi riippumatonta ulkopuolista jäsentä, jotka täyttävät omissa maissaan edellytykset viraston toimialaan liittyviin korkeisiin virkoihin. (2) Nämä viisi henkilöä nimitettiin 1 päivästä elokuuta 1999 kolmeksi vuodeksi 9 päivänä heinäkuuta 1999 tehdyllä Euroopan parlamentin, neuvoston ja komission päätöksellä(4). (3) José Narciso da Cunha Rodrigues erosi valvontakomitean jäsenyydestä tultuaan nimitetyksi Euroopan yhteisöjen tuomioistuimen tuomariksi, ja tämän vuoksi hänelle olisi nimitettävä seuraaja jäljellä olevaksi toimikaudeksi, OVAT PÄÄTTÄNEET SEURAAVAA: 1 artikla Nimitetään Alfred José de Sousa Euroopan petostentorjuntaviraston (OLAF) valvontakomitean jäseneksi 31 päivään heinäkuuta 2002. 2 artikla Komissio antaa tämän päätöksen asianomaiselle tiedoksi, ja päätös tulee voimaan tiedoksiantopäivänä. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 4 päivänä huhtikuuta 2001. Euroopan parlamentin puolesta Puhemies N. Fontaine Neuvoston puolesta Puheenjohtaja B. Rosengren Komission puolesta Puheenjohtaja R. Prodi (1) EYVL L 136, 31.5.1999, s. 20. (2) EYVL L 136, 31.5.1999, s. 1. (3) EYVL L 136, 31.5.1999, s. 8. (4) EYVL C 220, 31.7.1999, s. 1.
2001/314/EY: Komission päätös, tehty 10 päivänä huhtikuuta 2001, Luxemburgin neuvoston asetuksen (EY) N:o 1493/1999 mukaisesti esittämästä viinintuotantokykyä koskevasta selvityksestä (tiedoksiannettu numerolla K(2001) 1045)



Virallinen lehti nro L 109 , 19/04/2001 s. 0068 - 0068



Komission päätös, tehty 10 päivänä huhtikuuta 2001, Luxemburgin neuvoston asetuksen (EY) N:o 1493/1999 mukaisesti esittämästä viinintuotantokykyä koskevasta selvityksestä (tiedoksiannettu numerolla K(2001) 1045) (Ainoastaan ranskankielinen teksti on todistusvoimainen) (2001/314/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on muutettuna asetuksella (EY) N:o 2826/2000(2), ja erityisesti sen 23 artiklan 4 kohdan, sekä katsoo seuraavaa: (1) Asetuksen (EY) N:o 1493/1999 16 artiklassa säädetään viinialan tuotantokykyä koskevasta selvityksestä. Selvitys on edellytyksenä sääntöjen vastaisesti istutettujen alojen säännönmukaistamiselle, istutusoikeuksien lisäämiselle sekä rakenneuudistukseen ja uusiin lajikkeisiin siirtymiseen tarkoitetun tuen myöntämiselle. (2) Viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä erityisesti tuotantokyvyn osalta 31 päivänä toukokuuta 2000 annetun komission asetuksen (EY) N:o 1227/2000(3) 19 artiklassa säädetään selvityksen sisältyvien tietojen yksityiskohtaisuudesta. (3) Luxemburg on toimittanut komissiolle 12 päivänä joulukuuta 2000 ja 4 päivänä tammikuuta 2001 päivätyillä kirjeillä asetuksen (EY) N:o 1493/1999 16 artiklassa tarkoitetut tiedot. Komissio voi näiden tietojen perusteella todeta, että Luxemburg on laatinut selvityksen. (4) Tämä päätös ei tarkoita, että komissio on vahvistanut selvitykseen sisältyvien tietojen oikeellisuuden tai siinä mainitun lainsäädännön yhdenmukaisuuden yhteisön oikeuden kanssa. Se ei rajoita mainittuja seikkoja koskevan komission päätöksen tekemistä. (5) Tässä päätöksessä säädetyt toimenpiteet ovat viinin hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Komissio toteaa, että Luxemburg on laatinut asetuksen (EY) N:o 1493/1999 16 artiklassa tarkoitetun selvityksen. 2 artikla Tämä päätös on osoitettu Luxemburgin suurherttuakunnalle. Tehty Brysselissä 10 päivänä huhtikuuta 2001. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EYVL L 328, 23.12.2000, s. 2. (3) EYVL L 143, 16.6.2000, s. 1.
2001/318/EY: Komission päätös, tehty 18 päivänä huhtikuuta 2001, tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2001/172/EY muuttamisesta seitsemännen kerran (ETA:n kannalta merkityksellinen teksti) (tiedoksiannettu numerolla K(2001) 1134)



Virallinen lehti nro L 109 , 19/04/2001 s. 0075 - 0075



Komission päätös, tehty 18 päivänä huhtikuuta 2001, tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2001/172/EY muuttamisesta seitsemännen kerran (tiedoksiannettu numerolla K(2001) 1134) (ETA:n kannalta merkityksellinen teksti) (2001/318/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo seuraavaa: (1) Yhdistyneessä kuningaskunnassa havaittujen suu- ja sorkkatautitapausten vuoksi komissio teki päätöksen 2001/172/EY(4), sellaisena kuin se on viimeksi muutettuna päätöksellä 2001/316/EY(5), tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa (2) Pohjois-Irlannissa havaittujen uusien suu- ja sorkkatautitapausten vuoksi Pohjois-Irlannin toimivaltaiset viranomaiset kielsivät taudille alttiiden eläinten ja tällaisista eläimistä saatavien käsittelemättömien tuotteiden viemisen koko Pohjois-Irlannista. (3) Tämän vuoksi olisi päätöksessä 2001/172/EY säädettyjen toimenpiteiden soveltamisalaa laajennettava koskemaan koko Pohjois-Irlannin aluetta. (4) Tilannetta tarkastellaan uudelleen pysyvän eläinlääkintäkomitean kokouksessa, joka on tarkoitus pitää 15 ja 16 päivänä toukokuuta 2001, ja toimenpiteitä on tarvittaessa mukautettava. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan komission päätöksen 2001/172/EY liitteessä I ilmaisu "Iso-Britannia ja Armagh'n kreivikunnassa Pohjois-Irlannissa sijaitseva Newry and Mournen hallintoalue" ilmaisulla "Iso-Britannia, Pohjois-Irlanti". 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä huhtikuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 62, 2.3.2001, s. 22. (5) Ks. tämän virallisen lehden sivu 72.
2001/313/EY: Komission päätös, tehty 4 päivänä huhtikuuta 2001, tietyistä norjalaisissa lohikaloissa esiintyvää lohen tarttuvaa anemiaa koskevista suojatoimenpiteistä tehdyn päätöksen 1999/766/EY muuttamisesta toisen kerran (ETA:n kannalta merkityksellinen teksti) (tiedoksiannettu numerolla K(2001) 1027)



Virallinen lehti nro L 109 , 19/04/2001 s. 0067 - 0067



Komission päätös, tehty 4 päivänä huhtikuuta 2001, tietyistä norjalaisissa lohikaloissa esiintyvää lohen tarttuvaa anemiaa koskevista suojatoimenpiteistä tehdyn päätöksen 1999/766/EY muuttamisesta toisen kerran (tiedoksiannettu numerolla K(2001) 1027) (ETA:n kannalta merkityksellinen teksti) (2001/313/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 7 kohdan, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(3), ja erityisesti sen 22 artiklan 6 kohdan, sekä katsoo seuraavaa: (1) Komissio teki heinäkuussa 1999 päätöksen 1999/766/EY tietyistä norjalaisissa lohikaloissa esiintyvää lohen tarttuvaa anemiaa (ISA) koskevista suojatoimenpiteistä(4). Tämä päätös muutettiin myöhemmin päätöksellä 2000/431/EY(5). Tällaisia toimenpiteitä ovat esimerkiksi kielto tuoda eläviä lohia yhteisöön ja tiukemmat vaatimukset ihmisravinnoksi tarkoitettujen lohituotteiden tuonnille. Näitä toimenpiteitä sovelletaan 1 päivään huhtikuuta 2001. (2) Norja ilmoitti 17:stä ISA-taudinpurkauksesta vuoden 2000 aikana ja kolmesta taudinpurkauksesta vuoden 2001 tammikuun ja helmikuun puolivälin välisenä aikana. Suojatoimenpiteet on toteutettu. Tällä hetkellä 19:ään eri alueeseen, joihin kuuluu 18 kuntaa, sovelletaan rajoituksia ISA-taudin vuoksi. (3) Norjan tautitilanteen perusteella päätöksessä 1999/766/EY säädettyjen toimenpiteiden voimassaloa olisi jatkettava 1 päivään helmikuuta 2002. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/766/EY 4 artiklassa ilmaisu "1 päivään huhtikuuta 2001" ilmaisulla "1 päivään helmikuuta 2002" ja ilmaisu "31 päivää joulukuuta 1999" ilmaisulla "31 päivää joulukuuta 2001". 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä huhtikuuta 2001. Komission puolesta David Byrne Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 24, 30.1.1998, s. 9. (4) EYVL L 302, 25.11.1999, s. 23. (5) EYVL L 170, 11.7.2000, s. 15.
2001/312/EY: Komission päätös, tehty 4 päivänä huhtikuuta 2001, tietyistä färsaarelaisissa lohikaloissa esiintyvää lohen tarttuvaa anemiaa koskevista suojatoimenpiteistä tehdyn päätöksen 2000/574/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 1019)



Virallinen lehti nro L 109 , 19/04/2001 s. 0066 - 0066



Komission päätös, tehty 4 päivänä huhtikuuta 2001, tietyistä färsaarelaisissa lohikaloissa esiintyvää lohen tarttuvaa anemiaa koskevista suojatoimenpiteistä tehdyn päätöksen 2000/574/EY muuttamisesta (tiedoksiannettu numerolla K(2001) 1019) (ETA:n kannalta merkityksellinen teksti) (2001/312/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 7 kohdan, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(3) ja erityisesti sen 22 artiklan, sekä katsoo seuraavaa: (1) Komissio teki syyskuussa 2000 päätöksen 2000/574/EY(4) tietyistä färsaarelaisissa lohikaloissa esiintyvää lohen tarttuvaa anemiaa (ISA-tauti) koskevista suojatoimenpiteistä. (2) Säädettyjä toimenpiteitä sovelletaan 1 päivään huhtikuuta 2001 asti. (3) Färsaarten ISA-taudin epidemiologisen tilanteen vuoksi päätöksen 2000/574/EY toimenpiteiden soveltamista on jatkettava helmikuuhun 2002 asti. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2000/574/EY 4 artiklassa ilmaisu "1 päivään huhtikuuta 2001" ilmaisulla "1 päivään helmikuuta 2002". 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä huhtikuuta 2001. Komission puolesta David Byrne Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 24, 30.1.1998, s. 9. (4) EYVL L 240, 23.9.2000, s. 26.
2001/307/EY: Neuvoston päätös, tehty 9 päivänä huhtikuuta 2001, alueiden komitean alankomaalaisen varajäsenen nimeämisestä



Virallinen lehti nro L 107 , 18/04/2001 s. 0024 - 0024



Neuvoston päätös, tehty 9 päivänä huhtikuuta 2001, alueiden komitean alankomaalaisen varajäsenen nimeämisestä (2001/307/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varajäsenen paikka D.C. DEKKERin erottua, mikä on annettu neuvostolle tiedoksi 28. marraskuuta 2000, ja ottaa huomioon Alankomaiden hallituksen ehdotuksen, ON PÄÄTTÄNYT SEURAAVAA: Ainoa artikla Nimetään L.E. VAN DER SAR alueiden komitean varajäseneksi D.C. DEKKERin tilalle tämän jäljellä olevaksi toimikaudeksi eli 25 päivään tammikuuta 2002. Tehty Luxemburgissa 9 päivänä huhtikuuta 2001. Neuvoston puolesta Puheenjohtaja A. Lindh (1) EYVL L 28, 4.2.1998, s. 19.
2001/297/EY: Komission päätös, tehty 30 päivänä maaliskuuta 2001, eläinten terveysvaatimuksista ja eläinlääkärintodistuksesta tuoreen lihan tuonnissa tietyistä Afrikan maista tehdyn päätöksen 1999/283/EY muuttamisesta eläinten terveystilanteen huomioon ottamiseksi Swazimaassa (ETA:n kannalta merkityksellinen teksti) (tiedoksiannettu numerolla K(2001) 963)



Virallinen lehti nro L 102 , 12/04/2001 s. 0061 - 0062



Komission päätös, tehty 30 päivänä maaliskuuta 2001, eläinten terveysvaatimuksista ja eläinlääkärintodistuksesta tuoreen lihan tuonnissa tietyistä Afrikan maista tehdyn päätöksen 1999/283/EY muuttamisesta eläinten terveystilanteen huomioon ottamiseksi Swazimaassa (tiedoksiannettu numerolla K(2001) 963) (ETA:n kannalta merkityksellinen teksti) (2001/297/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna neuvoston direktiivillä 97/79/EY(2), ja erityisesti sen 14 artiklan 3 kohdan ja 22 artiklan, sekä katsoo seuraavaa: (1) Tuoreen lihan tuonnissa tietyistä Afrikan maista sovellettavista eläinten terveysvaatimuksista ja eläinlääkärintodistuksesta säädetään komission päätöksessä 1999/283/EY(3), sellaisena kuin se on viimeksi muutettuna komission päätöksellä 2001/164/EY(4). (2) Tuoreen lihan tuonti Swazimaasta on mahdollista, koska Euroopan yhteisö on tunnustanut maan virallisesti vapaaksi suu- ja sorkkataudista. (3) Swazimaassa Pohjois-Hhohhon alueella Zinyane Dip Tankissa, joka on tunnustettu virallisesti vapaaksi suu- ja sorkkataudista, vahvistettiin suu- ja sorkkataudin taudinpurkaus 22 päivänä joulukuuta 2000. (4) Epidemiologisen tilanteen vuoksi alueellisia toimenpiteitä ei voida toteuttaa maan osan tunnustamiseksi suu- ja sorkkataudista vapaaksi. (5) Tilanne saattaa vaarantaa yhteisön karjaeläinten terveyden sorkkaeläimistä saatavien tuotteiden tuonnin vuoksi. (6) Tämän vuoksi suu- ja sorkkataudille alttiiden lajien tuonti Swazimaasta Euroopan yhteisöön olisi keskeytettävä. (7) Komission päätös 1999/283/EY on muutettava vastaavasti. (8) Tätä päätöstä on tarkasteltava uudelleen tautitilanteen kehityksen perusteella. (9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan komission päätöksen 1999/283/EY liite II tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä maaliskuuta 2001. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 24, 30.1.1998, s. 31. (3) EYVL L 110, 28.4.1999, s. 16. (4) EYVL L 58, 28.2.2001, s. 40. LIITE "LIITE II ELÄINTEN TERVEYSTODISTUSTEN MALLIT >TAULUKON PAIKKA>"
2001/352/YUTP: Neuvoston päätös, tehty 9 päivänä huhtikuuta 2001, Euroopan unionin tarkkailuvaltuuskunnan (EUMM) toimintaa Jugoslavian liittotasavallassa koskevan Euroopan unionin ja Jugoslavian liittotasavallan välisen sopimuksen tekemisestä



Virallinen lehti nro L 125 , 05/05/2001 s. 0001 - 0001



Neuvoston päätös, tehty 9 päivänä huhtikuuta 2001, Euroopan unionin tarkkailuvaltuuskunnan (EUMM) toimintaa Jugoslavian liittotasavallassa koskevan Euroopan unionin ja Jugoslavian liittotasavallan välisen sopimuksen tekemisestä (2001/352/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 24 artiklan, ottaa huomioon puheenjohtajavaltion suosituksen, sekä katsoo seuraavaa: (1) Neuvosto hyväksyi 22 päivänä joulukuuta 2000 yhteisen toiminnan 2000/811/YUTP Euroopan unionin tarkkailuvaltuuskunnasta(1). (2) Yhteisen toiminnan 6 artiklassa säädetään, että EUMM:n toimintaa sen vastuualueilla koskevat yksityiskohtaiset säännöt vahvistetaan sopimuksissa, jotka on tehtävä Euroopan unionista tehdyn sopimuksen 24 artiklassa määrätyn menettelyn mukaisesti. (3) Puheenjohtajavaltio on puheenjohtajavaltion valtuuttamisesta neuvottelujen aloittamiseen 12 päivänä maaliskuuta 2001 tehdyn neuvoston päätöksen johdosta neuvotellut Jugoslavian liittotasavallan kanssa sopimuksen EUMM:n toiminnasta. (4) Tämä sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan unionin puolesta Euroopan unionin tarkkailuvaltuuskunnan (EUMM) toimintaa Jugoslavian liittotasavallassa koskeva Euroopan unionin ja Jugoslavian liittotasavallan välinen sopimus. Sopimus on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on oikeus allekirjoittaa sopimus Euroopan unionia sitovasti. 3 artikla Tämä päätös julkaistaan virallisessa lehdessä. Päätös tulee voimaan päivänä, jona se julkaistaan. Tehty Luxemburgissa 9 päivänä huhtikuuta 2001. Neuvoston puolesta Puheenjohtaja A. Lindh (1) EYVL L 328, 31.12.2000, s. 53.
2001/330/EY: Neuvoston päätös, tehty 9 päivänä huhtikuuta 2001, Euroopan yhteisön ja entisen Jugoslavian tasavallan Makedonian välisen väliaikaisen sopimuksen tekemisestä kaupasta ja kaupan liitännäistoimenpiteistä



Virallinen lehti nro L 124 , 04/05/2001 s. 0001 - 0001



Neuvoston päätös, tehty 9 päivänä huhtikuuta 2001, Euroopan yhteisön ja entisen Jugoslavian tasavallan Makedonian välisen väliaikaisen sopimuksen tekemisestä kaupasta ja kaupan liitännäistoimenpiteistä (2001/330/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Luxemburgissa 9 päivänä huhtikuuta 2001 allekirjoitetun Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen voimaantuloa odoteltaessa on tarpeen hyväksyä Euroopan yhteisön ja entisen Jugoslavian tasavallan Makedonian välinen väliaikainen sopimus kaupasta ja kaupan liitännäistoimenpiteistä. (2) Tämän sopimuksen kauppaa koskevat määräykset ovat luonteeltaan poikkeuksellisia ja liittyvät vakautus- ja assosiaatioprosessin yhteydessä toteutettavaan politiikkaan; ne eivät muodosta Euroopan unionille ennakkotapausta yhteisön kauppapolitiikassa suhteessa muihin yhteisön ulkopuolisiin maihin kuin Länsi-Balkanin maihin. (3) Näin ollen sopimus olisi hyväksyttävä yhteisön puolesta, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja entisen Jugoslavian tasavallan Makedonian välinen väliaikainen sopimus kaupasta ja kaupan liitännäistoimenpiteistä liitteineen ja pöytäkirjoineen sekä päätösasiakirjaan liitetyt julistukset. Ensimmäisessä kohdassa tarkoitettujen asiakirjojen tekstit ovat tämän päätöksen liitteenä. 2 artikla Oikeutetaan neuvoston puheenjohtaja nimeämään henkilöt, joilla on valtuudet tallettaa sopimuksen 50 artiklassa tarkoitettu ilmoitusasiakirja yhteisön puolesta. Tehty Luxemburgissa 9 päivänä huhtikuuta 2001. Neuvoston puolesta Puheenjohtaja A. Lindh
2001/332/EY: Neuvoston päätös, tehty 26 päivänä helmikuuta 2001, Euroopan yhteisön ja Bangladeshin kansantasavallan välisen kumppanuutta ja kehitystä koskevan yhteistyösopimuksen tekemisestä



Virallinen lehti nro L 118 , 27/04/2001 s. 0047 - 0047



Neuvoston päätös, tehty 26 päivänä helmikuuta 2001, Euroopan yhteisön ja Bangladeshin kansantasavallan välisen kumppanuutta ja kehitystä koskevan yhteistyösopimuksen tekemisestä (2001/332/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 ja 181 artiklan yhdessä 300 artiklan 2 kohdan ensimmäisen virkkeen ja 300 artiklan 3 kohdan ensimmäisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon, sekä katsoo seuraavaa: (1) Perustamissopimuksen 177 artiklan mukaisesti yhteisön kehitysyhteistyöpolitiikan olisi edistettävä kehitysmaiden kestävää taloudellista ja sosiaalista kehitystä, niiden sopusointuista ja asteittaista yhdentymistä maailmantalouteen sekä köyhyyden torjuntaa kyseisissä maissa. (2) Edistääkseen tavoitteitaan ulkosuhteiden alalla yhteisön olisi hyväksyttävä Euroopan yhteisön ja Bangladeshin kansantasavallan välinen kumppanuutta ja kehitystä koskeva yhteistyösopimus, ON PÄÄTTÄNYT SEURAAVAA: 1 artikla Hyväksytään Euroopan yhteisön ja Bangladeshin kansantasavallan välinen kumppanuutta ja kehitystä koskeva yhteistyösopimus yhteisön puolesta. Sopimuksen teksti on tämän päätöksen liitteenä. 2 artikla Neuvoston puheenjohtaja antaa sopimuksen 20 artiklassa määrätyn ilmoituksen. 3 artikla Komissio, jota avustavat jäsenvaltioiden edustajat, edustaa yhteisöä sopimuksen 12 artiklassa määrätyssä sekakomissiossa. 4 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 26 päivänä helmikuuta 2001. Neuvoston puolesta Puheenjohtaja A. Lindh (1) EYVL C 143, 21.5.1999, s. 8.